राहुल गांधी के दिल्ली लौटने की अफवाह जिस दिन फैली, उसकी पूर्व संध्या पर वॉल स्ट्रीट जर्नल ने एक दिलचस्प लेख छापा जिसमें एक ग्राफिक भी था. इसमें दिखाया गया था कि कैसे राहुल को उनकी नियमित मौजूदगी के दिनों के मुकाबले दो महीने की गुमशुदगी के दौरान मीडिया में ज्यादा जगह दी गई. यह मौके पर की गई चोट थी क्योंकि अपने आत्मनिर्वासन के दिनों में राहुल हो सकता है कि उतने ही अंतर्मुखी रहे हों जितने दिल्ली में रहते वक्त होते हैं, लेकिन इस बार कम-से-कम उनको लेकर गहरी जिज्ञासा जरूर थी.